burgasdotpro/wikipedia huggingface dataset:
Otakar Krivánek

Otakar Krivánek (* 18. september 1931† 1. október 1997) bol slovenský režisér dokumentárnych a hraných filmov.
Štúdium a začiatky.
Počas štúdií na strednej škole v Prešove hrával v divadelnom krúžku. Po maturite sa prihlásil na FAMU v Prahe. Neprijali ho, preto nakoniec nastúpil na štúdium architektúry v Bratislave. Ako absolvent však skončil divadelnú réžiu na VŠMU v roku 1955. V tom čase začal pôsobiť v Krajovom divadle v Nitre, no po troch sezónach nastúpil ako režisér do Spravodajského filmu. O dva roky neskôr v 1960 prestúpil do Štúdia dokumentárnych filmov a v 1971 do Štúdia hraných filmov.
Tvorba.
V dielach rozvíja postupy cinéma-verité a usiluje sa vytvoriť výraznú mieru autentickosti. V nonfiction tvorbe vyzdvihuje interpretačnú rolu autora, je pozorovateľom. V hranom filme debutoval snímkou "Deň náš každodenný", ktorý kombinuje postupy hraného a dokumentárneho filmu. Predstavuje nám rodinu Ravingerovcov, jej všedné, no nie nepodstatné problémy. Dielo je reakciou na francúzsku novú vlnu, je rekonštrukciou. Okrem bezprostredných reakcií postáv vidíme aj štylizované scény. Rodina a medziľudské vzťahy sú motívom aj v ďalšom režisérovom filme "Srdce na lane", podľa námetu Paľa Gajdoša. Jedným z najvýznamnejších diel je taktiež hraný film "Otec ma zderie tak či tak", nakrúteného podľa scenára Igora Rusnáka. Snímka získala ocenenie v Moskve, Gijone i Cenu Čs. filmu na Festivale českých a slovenských filmov v Kladne. Podľa námetu Krivánkovej manželky Evy vzniklo jeho posledné dielo pre kiná "Predčasné leto". Ide o psychologickú štúdiu predčasného materstva. Film po uvedení vyvolal kontroverzné diskusie. 
&lt;br&gt;Okrem filmov pre kiná vytvoril Krivánek aj niekoľko seriálov pre Slovenskú televíziu. Najskôr "Džarkov" podľa námetu Jána Tomaščíka, neskôr Čenkovej deti. Trojdielny seriál "Štipku soli" nakrútil podľa námetu a scenára Evy Krivánkovej. V roku 1982 realizoval svoj najväčší a najúspešnejší televízny projekt - trinásťdielny seriál "Kúzelné mestečko".
Zeuxippé (manželka Antifata)

Zeuxippé alebo Zeuxippa (, ) je v gréckej mytológii dcéra Hippokoóna, manželka argejského kráľa Antifata.
Zeuxippé, manželka argejského kráľa Antifata bola matkou synov Amfalka a Oiklea, ktorý po smrti otca zdedil trón. Jej syn Oikles sa potom spolu s Heraklom vypravil proti trójskemu kráľovi Laomedónovi. Kým Herakles šiel bojovať do Tróje, Oikles, ktorý mal na starosti loďstvo, zomrel pri ich obrane po útoku Trójanov. Podľa inej verzie Oikles prežil a po vojne sa usadil v Arkádii.
Pohár UANA vo vodnom póle 2013

Pohár UANA vo vodnom póle 2013 bol v poradí 4. Pohár UANA, panamerický turnaj seniorských národných tímov vo vodnom póle, ktorý organizuje Americká plavecká únia (UANA). Konal sa od 30. januára3. februára 2013 v Calgary, v kanadskom štáte Alberta, za účasti 4 mužských a 4 ženských tímov. V obidvoch kategóriách zvíťazali hráči domácej Kanady. 
Tento pohár bol zároveň kvalifikáciou na Majstrovstvá sveta 2013, ktoré sa budú konať v Španielsku. Kvalifikovali sa na ne 2 najlepšie tímy z oboch kategórií. Ženy Spojených štátov sa na turnaji nepredstavili, pretože sa na MS 2013 kvalifikovali zo Svetovej ligy 2012.
Praxithea

Praxithea (, ) môže byť v gréckej mytológii:
Chuť

Chuť môže byť:
Wolf Gold

Wolf Gold (: זאב גולד, Zeev Gold, rodným menom Zeev Krawczynski) (* 31. január 1889 – † 8. apríl 1956) bol rabín, židovský aktivista a jeden zo signatárov izraelskej deklarácie nezávislosti.
Biografia.
Narodil sa v Szczuczyne (dnes v Poľsku) a z otcovej strany bol potomkom rodiny, v ktorej viac než osem generácií mužov boli rabíni. Jeho prvým učiteľom bol dedo z matkinej strany, rabi Jehošua Goldwasser. Neskôr študoval v ješive Mir pod rabi Elijahu Baruchom Kamejom. Následne sa presťahoval do Lidy, kde študoval na ješive Tora vo-Daas rabína Jicchaka Jaakova Reinesa, kde bolo štúdium Tóry kombinované so svetskými štúdiami. Ako sedemnásťročný sa stal rabínom a následne nahradil svojho tesťa, rabi Moše Reichlera, v pozícii rabína Juteky.
Ako osemnásťročný presídlil do Spojených štátov, kde pôsobil ako rabín v rade komunít, vrátane južného Chicaga, Scrantonu v Pensylvánii (do r. 1912), kongregácii "Bejt Jaakov Ohev Šalom" vo Williamsburgu v Brooklyne (1912–1919), San Franciscu (do r. 1924) a kongregácii Šomrej Emunah v brooklynskej štvrti Borough Park (1928-1935).
Patril medzi priekopníkov ortodoxného judaizmu v Spojených štátoch. V roku 1917 založil inštitúciu Williamsburg Talmud Tora a ješivu Tora Vo-daas. Založil aj nemocnicu Bejt Moše a sirotinec v Brooklyne a školu pre učiteľov hebrejčiny v San Franciscu.
V roku 1914 pozval Gold tajomníka hnutia Mizrachi rabi Meira Berlina do New Yorku, aby tu založil americkú pobočku hnutia. Ďalších 40 rokov Gold cestoval po Spojených štátoch a Kanade, organizoval miestne združenia hnutia a v roku 1932 sa stal prezidentom americkej časti hnutia.
V roku 1935 podnikol aliju do britskej mandátnej Palestíny, kde sa stal riaditeľom oddelenia výuky Tóry a kultúry pre diasporu. Z tejto pozície mal kľúčový vplyv na zakladanie nových vzdelávacích inštitúcií v rámci diaspory, venoval sa najmä vzdelávacím potrebám severoafrického židovstva.
Počas druhej svetovej vojny sa, podobne ako ostatní sionisti, postavil proti MacDonaldovej bielej knihe z roku 1939, ktorá obmedzovala emigráciu do mandátnej Palestíny, a pracoval na záchrane európskeho židovstva pred holokaustom. V roku 1943 odcestoval do Spojených štátov, kde sa ako hovorca európskeho židovstva zúčastnil na pochode rabínov vo Washingtone.
Bol aj členom výkonné rady Židovskej agentúry, stál na čele odboru rozvoja Jeruzalema.
Pôsobil ako podpredseda dočasnej štátnej rady a v máji 1948 sa stal jedným zo signatárov izraelskej deklarácie nezávislosti. Bol aj členom zakladajúcej komisie Bar-Ilanovej univerzity.
Zomrel 8. apríla 1956 v Jeruzaleme. Pochovali ho vedľa jeho dlhoročného priateľa rabi Meira Berlina. Dva roky po jeho smrti bol v Jeruzaleme otvorený seminár pre židovské učiteľky s názvom Machon Gold.
Majstrovstvá Južnej Ameriky v pozemnom hokeji

Majstrovstvá Južnej Ameriky v pozemnom hokeji je najvyššie juhoamerické podujatie v pozemnom hokeji, ktoré riadi Panamerická federácia pozemného hokeja (PAHF). Jeho história siaha do roku 2003, kedy sa v Čile konali prvé juhoamerické majstrovstvá, spoločné podujatie mužov i žien. Prebiehajú s 2-ročnou periodicitou, vždy spolu v mužskej a ženskej kategórii. Obom kategóriám dominujú družstvá Argentíny, ktoré zvíťazili na všetkých turnajoch, ktorých sa zúčastnili. V rokoch 2006, 2014, 2018 a 2022 sa turnaj konal v ramci Juhoamerických hier.
Juhoamerické majstrovstvá tiež slúžia ako kvalifikácia na Panamerické majstrovstvá či hokejové podujatie Panamerických hier.
Výrobný prostriedok (reálny kapitál)

Výrobné prostriedky sú reálny kapitál a pôda (na rozdiel - najmä - od výrobného faktora práca).
Marxizmus.
Termín v tomto význame je jedným z hlavných pojmov marxizmu. Presná definícia znie, že výrobné prostriedky sú súhrn pracovných prostriedkov a pracovných predmetov (používaných v procese spoločenskej výroby na tvorbu hmotných statkov). Pracovné prostriedky sú výrobné nástroje (stroje, náradia, motory atď.), prevádzkové budovy a stavby (aj dopravné), pôda, nádoby na uchovávanie pracovných predmetov a podobne. Pracovný predmet je vec alebo komplex vecí, na ktoré pôsobí človek vo výrobnom procese, t.j. jednak priamo prírodné zdroje a jednak suroviny (t.j. už spracovaný materiál).
Maserati GranTurismo

Maserati Gran Turismo je dvojdverový, štvorsedadlový gran turismo (angl. Grand Tourer) vyrábaný od roku 2007 talianskou automobilkou Maserati. GranTurismo má motor za prednou nápravou (v strede) a zadný náhon. Predstavený bol v roku 2007 na Geneva Motor Show (autosalón v Ženeve) ako nástupca modelu Coupé. Od roku 2010 sa vyrába aj vo verzii kabriolet – Maserati Gran Cabrio.
NHL 2012/2013

Sezóna NHL 2012/2013 bola 95. sezónou severoamerickej ligy NHL. Pôvodne sa mala začať 11. októbra 2012, ale kvôli chýbajúcej kolektívnej zmluve bol začiatok ročníka odložený a začala tak tretia výluka (lockout) v histórii NHL. Po podpise kolektívnej zmluvy sa začalo hrať 19. januára 2013. Víťazom základnej časti sa stal tím Chicago Blackhawks.
Na začiatku januára 2013 bola kolektívna zmluva uzavretá, a tak mohla byť 19. januára zahájená skrátená sezóna. Základná časť bola skrátená na 48 kôl obmedzených na konferenciu a skončila 28. apríla. Play-off o Stanleyho pohár sa začala 30. apríla a skončí najneskôr 28. júna 2013.
Východná konferencia.
Štvrťfinále.
Pittsburgh Penguins (1.) – New York Islanders (8.).
Konečný stav série 4 – 2, postupuje Pittsburgh Penguins.
Semifinále.
Pittsburgh Penguins (1.) – Ottawa Senators (7.).
Konečný stav série 4 – 1, postupuje Pittsburgh Penguins.
Boston Bruins (4.) – New York Rangers (6.).
Konečný stav série 4 – 1, postupuje Boston Bruins.
Západná konferencia.
Semifinále.
Chicago Blackhawks (1.) – Detroit Red Wings (7.).
Konečný stav série 4 – 3, postupuje Chicago Blackhawks.
Los Angeles Kings (5.) – San Jose Sharks (6.).
Konečný stav série 4 – 3, postupuje Los Angeles Kings.
Rhopalos

Rhopalos (, ) môže byť v gréckej mytológii:
Štátna vedecká knižnica v Banskej Bystrici

Štátna vedecká knižnica v Banskej Bystrici je univerzálna vedecká knižnica sídliaca v Banskej Bystrici. Pôsobí ako jediná vedecká knižnica v regióne Stredného Slovenska. Dátum zriadenia knižnice je podľa zriaďovacej listy Ministerstva kultúry SR 26. marca 1926. Knižnica v roku 2011 spravovala takmer 1,7 milióna dokumentov. Riaditeľkou knižnice je PhDr. Oľga Doktorová.
Činnosť knižnice.
K 31. decembru 2011 knižnica spravovala „1 695 852 dokumentov v elektronickej a klasickej forme“, z toho 11 946 bolo do fondu pridaných počas roka. Počas roka uskutoční približne 300 000 vypožičaní a privíta približne 120 000 návštevníkov. Knižnica má 11 690 registrovaných užívateľov, toto číslo má klesajúcu tendenciu.
ŠVK prostredníctvom svojho Literárneho a hudobného múzea spravuje tieto vysunuté expozície:
Štátna vedecká knižnica v Banskej Bystrici tiež spolupracuje s Goetheho inštitútom na Slovensku, s Britským centrom, Centrum ruských štúdií, Informačným centrom USA, a Window of Shanghai Shanghaiskej knižnice. V knižnici tiež pôsobí Galéria v podkroví a Divadlo 44, zriadené v spolupráci s Akadémiou umení v roku 2006.
História.
ŠVK vznikla ako Mestská verejná knižnica v Banskej Bystrici v marci 1926. Ku 26. novembru 1951 sa knižnica pretransformovala na Krajskú ľudovú knižnicu. Pôsobila teda ako mestská, okresná a krajská knižnica. Sídlila v terajšej Kapitulskej ulici. Od roku 1962 vykonáva funkciu Oblastného strediska pre normy a patenty. Ku dňu 1. júla 1963 získala právo povinného výtlačku „československej knižnej, časopiseckej a novinovej produkcie“. Od roku 1966 sídli v Župnom dome. Od 1. júla 1969 má štatút vedeckej knižnice a prešla pod zriaďovateľskú pôsobnosť Ministerstva kultúry. V roku 2001 ŠVK spustila svoju webovú stránku a internetový katalóg.
Širakami-Sanči

Širakami-Sanči () je rozsiahla horská oblasť v severnej časti ostrova Honšu v Japonsku. 
Túto oblasť pokrýva pôvodný panenský les zasahujúci do prefektúr Akita a Aomori. Z celkovej rozlohy je v centrálnej časti zaradených už od roku 1993 do zoznamu svetového dedičstva UNESCO. Jedným z dôvodov zápisu na zoznam je ľudskou činností nezasiahnutý prales – rovnaký kedysi pokrýval celé severné Honšu. Za tento fakt vďačí oblasť bukovým lesom, ktoré ju z väčšej časti pokrývajú. Bukové porasty nie sú vhodné na pestovanie húb šiitake, preto ich pestovatelia špecializujúci sa na tieto huby neovplyvňovali svojou činnosťou. Okrem bukov sú miestne lesy tvorené väčšinou opadavými druhmi stromov.
Medzi populárne turistické ciele patria trojnásobné vodopády Anmon-no-taki ("Vodopády Tieňovej brány").
Systém bilancií národného hospodárstva

Systém bilancií národného hospodárstva (iné, menej presné, názvy: Bilancia národného hospodárstva, bilancia národného hospodárstva, systém materiálového produktu, metóda materiálového produktu, skr. "SBNH, BNH, MPS"; angl. "System of Balances of the National Economy, System of Material Product Balances, material product system", skr. "MPS") bol ekvivalent súčasného systému národného účtovníctva, ktorý sa používal v krajinách bývalého východného bloku. 
Terminologicky sa SBNH niekedy považuje za druh národného účtovníctva, inokedy sa kladie do protikladu s termínom "systém národného účtovníctva" (potom sa teda národným účtovníctvom myslí len systém používaný v bývalom západnom bloku).
Dejiny.
SBNH vymysleli v 20. rokoch 20. storočia v ZSSR. Po druhej svetovej vojne ho prevzali aj satelity ZSSR, Čína a Juhoslávia, vrátane Česko-Slovenska. Medzinárodne štandardizovaný bol v roku 1971 (napriek vtedajšej snahe niektorých štátov východného bloku o jeho reformu). V súvislosti s rozpadom východného bloku ho jednotlivé štáty prestali používať, väčšinou tak urobili začiatkom 90. rokov 20. storočia (často sa pred zrušením niekoľko rokov používal paralelne so západným systémom národných účtov). V ZSSR SBNH opustili v roku 1988, v Číne po prechodnom období v roku 1992. V Česko-Slovensku bol SBNH v roku 1992 nahradený systémom ESNÚ 79 (údaje za niekoľko rokov pred rokom 1992 boli len spätne približne prepočítané na systém ESNÚ 79), ktorý bol neskôr nahradený dnešným systém ESNÚ 95.
Charakteristika.
Základná koncepcia SBNH je podobná koncepcii západného (a teda aj súčasného) národného účtovníctva, ale podstatný rozdiel je v tom, že SBNH úplne ignoruje, t.j. z ukazovateľov úplne vynecháva, služby, okrem služieb slúžiacich priamo výrobe. Je to spôsobené tým, že teoretickým podkladom systému je teória pracovnej hodnoty K. Marxa, kde sa dôraz kladie na materiálnu stránku ekonomiky.
Hlavné agregátne ukazovatele SBNH sa volajú úhrnný spoločenský produkt (približný ekvivalent západného termínu produkcia, ale s vynechaním väčšiny služieb) a národný dôchodok (približný ekvivalent západného čistého národného produktu v trhových cenách, ale s vynechaním väčšiny služieb).
SBNH pozostáva z týchto súhrnných bilancií:
Každá súhrnná bilancia je doplnená sústavou regionálnych bilancií a tabuliek, ktoré rozoberajú podrobnosti a majú aj samostatný význam:
MPS

MPS môže byť:
Fake mailer

Fake mailer je služba, prostredníctvom ktorej je možné anonymne odosielať e-maily. Býva naprogramovaný spravidla v programovacom jazyku PHP. Používa sa hlavne na odosielanie e-mailov v prípade porúch vlastného e-mailového konta. Často sa však zneužíva k nelegálnym aktivitám.
Rhopalos (Sikyón)

Rhopalos (, ) je v gréckej mytológii syn sikyónskeho kráľa Faista.
Antický autor Pausanias uvádza Rhopala ako otca sikyónskeho kráľa Hyppolita, ktorý nastúpil na trón po smrti kráľa Zeuxippa. Keď Hippolitos prevzal v Sikyóne vládu, napadol ho mykénsky kráľ Agamemnón. Hyppolitos pri pohľade na jeho ohromnú armádu zmeravel a súhlasil s podmienkou, že sa stane jeho vazalom.
Majstrovstvá Južnej Ameriky v pozemnom hokeji 2013

Majstrovstvá Južnej Ameriky v pozemnom hokeji 2013 boli v poradí 5. majstrovstvá Južnej Ameriky v pozemnom hokeji, ktoré organizuje Panamerická federácia pozemného hokeja (PAHF). Konali sa od 26. januára2. februára 2013 v Santiagu, v Čile, za účasti 6 mužských a 6 ženských tímov. Čile hostilo juhoamerický šampionát druhýkrát, keď predtým to bolo v roku 2003. Titul už piatykrát za sebou získali hokejisti aj hokejistky Argentíny. Svoju prvú medailu získali bronzoví hokejisti Brazílie.
Účastníci.
Pozn: V zátvorke je uvedené umiestnenie v medzinárodnom rebríčku FIH k 10. decembru 2012.
Tlačiarenské metódy grafiky

Grafika je druh výtvarného umenia, ktorý prenáša kresbu do hmoty rôznymi technickými postupmi. 
Technika tlače z výšky alebo vysoká tlač.
Najstaršia tlačiarenská technika. Jej princíp spočíva v tom, že sa obraz nakreslí na formu a miesta, ktoré sa nemajú otláčať mechanicky, prípadne chemicky odstraňujú. Na ostatné nevyhĺbené miesta sa nanesie tlačová farba a tieto miesta sa za primeraného tlaku otlačia na papier. Tlačová forma môže byť z najrôznejšieho materiálu. Techniky tlače z výšky sú drevorez, drevoryt (xylografia), rytina do Mässrovej dosky, linorez, linoryt razená technika atď.
Technika tlače z hĺbky.
Reprodukuje stopu, ktorú zanecháva ihla v matrici, po nanesení a vyčistení farby uchová v ryhách a pod tlakom lisu odtláča jemné línie. Plocha zostáva čistá. V miestach, kde je slabo vyčistená farba, objaví sa jemný farebný tón.
Uplatnenie tlače z hĺbky je podmienené len tlačou v grafickom lise a na navlhčený papier.
príkladmi sú papieroryt a suchá ihla.
Technika tlače z plochy.
Miesta, ktoré sa tlačia sú v rovnakej rovine ako miesta, ktoré sa netlačia.
Pri tlači bez vlhčenia (bezvodný ofset) sa prenosu farby netlačiacimi miestami formy zabraňuje použitím vrstvy silikónovej gumy na netlačiacich miestach a ochranným filmom silikónového oleja.
Prenos farby z tlačovej formy sa nerealizuje priamo, ale pomocou prenosového valca. Potláčaný povrch je zovretý medzi podložkou a valcom.
Grafika a súčasná technika.
Xerox, počítač
There is no alternative

There is no alternative (skracované ako TINA, doslovný preklad "niet alternatívy") bolo heslo, ktoré často používala britská konzervatívna premiérka Margaret Thatcherová. V ekonómii, politike a politickej ekonómii sa používalo v zmysle, že niet alternatívy voči hospodárskemu liberalizmu, teda že voľný trh, voľný obchod, a kapitalistická globalizácia sú najlepšími prostriedkami pre rozvoj modernej spoločnosti. Podľa hesla TINA je ekonomický liberalizmus jedinou platnou ideológiou, ktorá nám zostáva. 
Používanie hesla sa objavuje už v 19. storočí (1851) u mysliteľa klasického liberalizmu Herberta Spencera.
Minister vlády Norman St John-Stevas, jeden z popredných "wets" (označenie pre príslušníkov Konzervatívnej strany v 80. rokoch) prezýval Thatcherovú "Tina". 
V roku 1992 vydal Francis Fukuyama knihu "The End of History and the Last Man" ("Koniec dejín a posledný človek"), v ktorej podobne argumentoval, že liberálna demokracia zvíťazila nad komunizmom a historický súboj medzi politickými systémami sa tým zakončil (hoci stále budú udalosti zapĺňať stránky novín). 
Kniha spisovateľky Claire Berlinskej o Margaret Thatcherovej nesie názov s podtitulom "Why Margaret Thatcher Matters".
Reakciu bolo heslo alterglobalistických a anitkapitalistických hnutí "Another world is possible", ktoré si prisvojilo World Social Forum a taktiež Noam Chomsky v názve svojej knihy.
Panamerické majstrovstvá v pozemnom hokeji

Panamerické majstrovstvá v pozemnom hokeji je najvyššie panamerické podujatie v pozemnom hokeji, ktoré riadi Panamerická federácia pozemného hokeja (PAHF). Jeho história siaha do roku 2000, kedy sa na Kube konali prvé majstrovstvá mužov, a o rok neskôr na Jamajke aj prvé majstrovstvá žien. Prebiehajú so 4-ročnou periodicitou. 
Panamerické majstrovstvá slúžia zároveň ako kvalifikácia na majstrovstvá sveta, svetovú ligu či hokejové podujatie Panamerických hier. Ženskej kategórii dominuje družstvo , v mužskej zvíťazila najviackrát rovnako .
Rhégnidas

Rhégnidas (, ) je v gréckej mytológii syn a nástupca sikyónskeho kráľa Falka.
Keď sikyónsky kráľ Rhégnidas nastúpil po smrti svojho otca Falka na trón, vystrojil vojenskú výpravu proti peloponézskemu mestu Fleious, ktoré ešte nebolo pod nadvládou Dórov. Ešte pred pripravovaným útokom dal kráľ Rhégnidas obyvateľom mesta návrh, že ak sa vzdajú a príjmu ho za svojho kráľa, môžu si ponechať svoj majetok. 
Aj keď obyvateľov Hippasos a jeho prívrženci nabádali, aby ponuku Dórov neprijali a mesto bránili, väčšina obyvateľov sa priklonilo k návrhu kráľa Rhégnida a Hippasos a jeho stúpenci boli nútení z obavy o svoj život utiecť na ostrov Samos. 
Staroveký autor Eusebios z Kaisareie vo svojom zozname sikyónskych kráľov Rhégnida neuvádza, ale píše, že po vláde posledného 26. sikyónskeho kráľa Zeuxippa, moc v štáte prevzali kňazi boha Apolóna Karneia.
Fylosilikát

Fylosilikáty alebo vrstevnaté silikáty sú skupina silikátových minerálov tvorených plochými vrstvami zdieľaných troj- alebo štvoratómových molekúl SiO4 tetraédrického tvaru. Atóm kremíka býva obklopený 4 atómami kyslíka v rohoch tetraédra (niekedy môžu obsahovať namiesto kyslíka OH- skupinu). Kyslíky po okrajoch sú zdieľané so susednými tetraédrami. V ich chemickom zložení možno vždy pozorovať reťazec [Si2O5]2-. Patria medzi ne napríklad sľudy, ílové minerály alebo talk.
Názov fylosilikáty pochádza z gréckeho slova "phyllum" - list. Je odvodený od vrstevnatého tvaru ich kryštálov.
Tetraédre SiO4 zdieľajú obyčajne 3 zo svojich kyslíkov s okolitými tetraédrami, pričom dva susedné tetraédre nemajú spoločných nikdy viac ako 2 atómy. Každý tetraéder je spojený s tromi ďalšími. Kremíky v tejto vrstevnatej štruktúre tvoria vrcholy šesťuholníkov. Nezdieľané atómy kyslíka (obyčajne 1 v každom tetraédri) sa nachádzajú najčastejšie na jednej strane vrstevnatej štruktúry. Tieto atómy majú voľné chemické väzby schopné spojenia s atómami kovov. Táto vlastnosť fylosilikátov umožňuje zabudovať do ich štruktúry rôzne atómy kovov a ďalších prvkov. Vrstvičky tetraédrov sa takýmto spôsobom môžu navzájom spájať tvoriac vrstevnaté štruktúry. Súčasťou štruktúr môžu byť aj oktaédre, ktorých centrálnym atómom sú často kovy. Medzi jednotlivými vrstvami sú slabšie väzby ako medzi jednotlivými atómami vo vrstvách. Fylosilikáty je preto možné ľahko štiepať pozdĺž týchto vrstiev, ktorá je často ich jedinou prednostnou štiepateľnosťou. Tieto minerály majú preto často tabuľkovitý alebo platničkovitý habitus, nízku hustotu a pomerne malú tvrdosť. Ich platničkovité kryštály sú obyčajne ohybné a pružné.
Členenie.
Podľa Strunzovej klasifikácie tvoria fylosilikáty triedu VIII/H. Patria medzi ne tieto minerálne skupiny:
FC Utrecht

FC Utrecht je holandský futbalový klub sídliaci v meste Utrecht. Bol založený 1. júla 1970 zlúčením troch miestnych klubov DOS, Elinkwijk a Velox. Predchodca klubu "DOS" dokázal v roku 1958 vyhrať miestny šampionát. Okrem toho je jeho veľkým úspechom 3-násobné víťazstvo Holandského pohára KNVB Cup. 
&lt;br&gt;Klub je jediným tímom mimo tradičných top 3 Ajaxu, Feyenoordu a PSV Eindhoven, ktorý nikdy nezostúpil z najvyššej holandskej súťaže a tiež jediným mimo týchto tímov, ktorý dokázal zvíťaziť v pohári Johan Cruijff Schaal.
Domáce súťaže hrá na štadióne s názvom Stadion Galgenwaard, ktorý má kapacitu 24 426 miest. Priemerná návštevnosť je okolo 20 000 návštevníkov na zápas. Tradičnými farbami klubu sú červená a čierna.
Širakawa-gó a Gokajama

Širakawa-gó (白川郷) a Gokajama (五箇山) sú dve japonské dediny známe vďaka svojej jedinečnej ľudovej architektúre.
Širakawa (白川村; -mura) je malá dedina v prefektúre Gifu. Gokajama (五箇山) je dedina v prefektúre Tojama. Tieto dve izolované dediny obklopené horami sú nezameniteľné s akoukoľvek inou dedinou v Japonsku pre svoju jedinečnú ľudovú architektúru. Vzhľadom na vysoké snehové zrážky majú domy vysoké a špicaté strechy, po ktorých sneh skĺzava a nezaťažuje stavbu svojou hmotnosťou. Pod takými strechami vzniká veľký priestor, ktorý miestni obyvatelia využívali pri chove priadky morušovej. Architektonický štýl týchto dediniek sa v Japonsku nazýva "gaššó-zukuri" (合掌造り).
Vzhľadom na jedinečnosť "gaššó-zukuri" v Japonsku sú od roku 1995 obe dediny zapísané na zozname svetového dedičstva UNESCO.
FC Zimbru Chişinău

Fotbal Club Zimbru Chişinău v slovenčine známy ako Zimbru Kišiňov je moldavský futbalový klub sídlici v meste Kišiňov, ktoré je hlavným mestom Moldavska. Založený bol v roku 1947 a momentálne hráva najvyššiu domácu súťaž ktorá má názov Divizia Națională. Pred pádom ZSSR bolo najväčším úspechom štvrťfinále "Sovietskeho pohára" do ktorého sa prebojovali v roku 1963. Po rozpade Sovietskeho zväzu sa stali jedným z najsilnejších klubov v krajine. Najvyššiu ligu vyhrali od roku 1992 celkovo 8x a "Moldavský pohár" 5x.
Domáce zápasy hrávajú na štadióne Zimbru, ktorý má kapacitu 10 500 miest. Tradičné farby klubu sú žltá a zelená podľa ktorých majú prezývku „"žlto-zelený"“. Názov Zimbru pochádza z rumunského slova označujúceho zubra európskeho. V minulosti sa tiež klub predstavoval v súťažiach pod názvami Dynamo, Burevestnik, Moldova, Avântul, a Nistru.
Uppsala universitet

Uppsala universitet (doslova "Uppsalská univerzita") je univerzita v meste Uppsala vo Švédsku. Je to najstaršia švédska univerzita a s rokom založenia 1477 je dokonca najstaršia univerzita v celej Škandinávii. S rozpočtom cca 700 mil. eur, vyše 7000 zamestnancami a 40000 študentami je to jedna z najväčších univerzít v Škandinávii. Je členom siete európskych univerzít Coimbra.
Univerzita sa člení sa na 9 fakúlt a jej vzdelávacia činnosť je zameraná na tri oblasti: humanitné a sociálne vedné odbory, medicínu a farmáciu a prírodné vedy. Na univerzite pôsobili, resp. sú jej absolventami 15 nositelia Nobelovych cien. Medzi jej absolventov patria viacerí švédski politici (medzi inými aj súčasný kráľ Karol XVI. Gustáv a jeho dcéra, korunná princezná Viktória), viacero významných prírodovedcov (napr. Carl Linné, zakladateľ systému pomenovania rastlinných a živočíšnych druhov a Jöns Jakob Berzelius, jeden zo zakladateľov modernej anorganickej chémie).
Bachureň (pohorie)

Bachureň je pohorie a geomorfologický celok na severovýchode Slovenska v okrese Sabinov a Prešov. Patrí do Podhôľno-magurskej oblasti vo Vonkajších Západných Karpatoch. Jeho najvyšším bodom je výškový bod Bachureň 
Poloha.
Nachádza sa na severovýchode Slovenska v okrese Sabinov a Prešov Zo severu a východu pohorie vymedzuje Spišsko-šarišské medzihorie, na juhu nadväzuje Šarišská vrchovina a západným smerom leží Branisko a Levočské vrchy.
Fauna a flóra.
Fauna.
V pohorí bolo nájdených 108 druhov mäkkýšov (6 druhov sladkovodných ulitníkov, 99 druhov suchozemských ulitníkov a 3 druhy lastúrnikov.).
Flóra.
Vo vyšších polohách pokrývajú pohorie ihličnaté porasty, hlavne tvorené jedľami, smrekmi a smrekovcami. V nižších polohách tvoria lesné porasty najmä duby, brezy a buky. Flóra pohoria je veľmi svojrázna a zaujme predovšetkým striedaním hôľnatých lúk s lesnými porastmi, na ktorých sa dodnes pasie hospodársky dobytok.
Vodstvo.
Pohorie je v povodí Malej Svinky, ktorá pramení pri vrcholoch Javor () a Žliabky (). Rieka miestami silne meandruje a priberá priľahlé vodné toky, napr. Renčišovský potok, Mindžovský potok, či Strem. Maximálny prietok vodných tokov tejto oblasti je na jar počas topenia snehu, hlavne v apríli. V prírode a priľahlých obciach sa nachádza obrovské množstvo vodných prameňov a studničiek.
V pohorí sa nachádza množstvo rybníkov, vodných tokov, kde sa dá aplikovať rybárstvo.
Tangipahoa

Tangipahoa môže byť v USA:
Austrálske národné vodnopólové družstvo mužov

Austrálske národné vodnopólové družstvo mužov je národné družstvo mužov, ktoré reprezentuje Austráliu v medzinárodných vodnopólových súťažiach a priateľských zápasoch. Funguje pod záštitou "Australian Water Polo" (AWP). Jeho prezývka je "Sharks" (Žraloci). Je to dlhodobo najlepší vodnopólový celok Oceánie, ktorý sa takmer pravidelne zúčastňuje všetkých medzinárodných podujatí, organizovaných Medzinárodnou plaveckou federáciou. Za jeho najväčšie úspechy možno považovať 3 bronzové medaily, ktoré družstvo dosiahlo vo Svetovej lige či vo Svetovom pohári.
Vrcholné podujatia.
Jeho najväčším úspechom na olympijských hrách je 5. miesto, ktoré dosiahlo na hrách v Los Angeles 1984 a Barcelone 1992. O 4 roky neskôr sa však nedokázalo na OH kvalifikovať.
Na majstrovstvách sveta sa dokázalo družstvo iba raz prebojovať do semifinále, hoci sa zúčastnilo všetkých turnajov. Bolo to v roku 1998, keď austrálsky Perth bol organizátorom majstrovstiev a austrálske družstvo sa na nich do semifinále dostalo zo štvrťfinálovej skupiny. V ňom ako aj v boji o 3. miesto nestačilo na európskych súperov.
Úspech zaznamenalo v roku 2007 a 2008 vo svetovej lige, keď dokázalo vybojovať bronzovú medailu, na úkor , resp. . Predtým, v roku 1993 získalo bronz na svetovom pohári v Grécku, keď v súboji o 3. miesto zdolalo .
Sofiológia

Sofiológia (grécky Σοφία - "sophia", múdrosť a λογία - "logia", náuka) je filozofická náuka, ktorá sa usiluje o syntézu vedy, umenia a náboženstva. Vladimir Soloviov ju označuje ako celistvú náuku, ktorá syntetizuje všetky pramene poznania: zmyslovú skúsenosť, racionálnu filozofiu i mystické zjavenie.. Sofiológia má svoje korene v helenistickej tradícii, v platonizme, kresťanskej mystike a ich odvodeninách (Hildegarda z Bingenu (1098-1179), Jakob Böhme (1575 -1624), Jane Leade (1624-1704)), v ezoterickom kresťanstve (rozenkruciáni), v pravoslávnej cirkvi, u ruských teológov devätnásteho a dvadsiateho storočia (Sergej Bulgakov ovplyvnený Vladimírom Soloviovom, Nikolaj Berďajev), v spiritualite new age, rovnako ako v súčasnom feminizme. Niektorí vidia Sophiu ako samotné božstvo, ďalší ju vidia ako Kristovu nevestu, iní zasa ako ženský aspekt Boha reprezentujúci múdrosť, iní ako teologickú koncepciu odkazujúcu na múdrosť Božiu. Človek, ktorý sa týmto odborom zaoberá, sa označuje ako sofiológ.
Pansofia.
Pansofia je veda či filozofický smer, ktorý sa snaží skrze poznanie a zahrnutie všetkých vedných odborov harmonizovať svet. Presadzoval ju Jan Amos Komenský, ktorý ju v diele "Všeobecná porada o nápravě věcí lidských" označil ako cestu k náprave súčasného konfliktného sveta. Konkrétna "Pansofia" je latinský názov (gréckeho pôvodu) tretej knihy diela De rerum humanarum emendatione consultatio Catholica (v slovenskom preklade: "Všeobecná porada o náprave ľudských vecí"), ktorú napísal pri svojom pobyte v Holandsku v závere svojho života Jan Amos Komenský. Grécke slovo "pan" znamená všetko alebo "všezahrňujúci", "sofia" znamená múdrosť. Preto slovo "pansofia" sám Komenský vykladá ako všeobecná múdrosť.
Štúrovci.
Na Slovensku štúrovci vytýčili cieľ rozvíjať slovanskú vedu, ktorá je druhom sofiológie. Jej poprednou vlastnosťou je celistvosť, spája hmotné i duchovné poznanie. Smeruje k syntéze a nielen k analýze, prekonáva jednostrannosti anglického empirizmu i nemeckého racionalizmu. Racionálne vedecké myslenie, umelecký zmysel pre krásno i zušľachťujúca mravná vôla sa v nej harmonicky spája v jeden celok. Túto múdrosť vnímajú personifikovane a oslovujú ju ako „nebeská devica“, „tatranská Minerva“, „slovanská Aténa“. Príchod takejto múdrosti bude spätý s nástupom slovanskej epochy v herderovskej postupnosti kultúr a predpokladom k nej je zvláštna vloha Slovanov - „duchovné oko“, niečo ako vnútorné zrenie pravzorov.
Slovanská veda štúrovcov alebo Bronisława Trentowského zostala z najväčšej časti neuskutočneným ideálom, hodnotená neskoršími generáciami ako dobový prežitok romantizmu. Písali o nej najmä Jozef Miloslav Hurban a Peter Kellner-Hostinský.
Evanjelické lýceum (Bratislava, Vranovská 2)

Evanjelické lýceum je cirkevné gymnázium v Bratislave, ktoré v minulosti zohralo dôležitú úlohu v rozvoji slovenskej kultúry. Bolo založené v roku 1606. V roku 1923 bolo zrušené a znovuobnovené až v roku 1991, pričom sídli na Vranovskej ulici 2.
História.
Evanjelické lýceum bolo založené v roku 1606 Davidom Kilgerom. V tej dobe sa vyučovalo v maďarčine, nemčine a latinčine. V roku 1714 sa stal rektorom polyhistor Matej Bel, ktorý povzniesol jeho úroveň, zmodernizoval školu, zaviedol prírodovedné predmety a reorganizoval systém vyučovacieho procesu. Jeho hlavným cieľom v škole bolo vychovať silné kresťanské osobnosti. Na škole pôsobil do roku 1719. V roku 1724 vznikla popri škole aj knižnica, ktorá sa zachovala dodnes a obsahuje napríklad zbierku stredovekých rukopisov, záznamy o študentoch lýcea od roku 1714, prednášky a iné rukopisy profesorov lýcea, odpisy rôznych dokumentov vzťahujúcich sa k evanjelickej konfesii v Uhorsku a niekoľko rukopisov Mateja Bela.
Dňa 22. 9.1923 bolo lýceum zrušené a znovuotvorené až v roku 1991.
Súčasnosť.
Prípravy na opätovné otvorenie Evanjelického lýcea začali 46 rokov po jeho zatvorení. Podarilo sa to v roku 1991. Riaditeľom sa stal RNDr. Ľudovít Kuruc. 
Zriaďovateľom je Západný dištrikt ECAV so sídlom vo Zvolene. Od školského roku 1991/1992 spolu s lýceom fungovala aj základná škola. V školskom roku 2020/2021 sa školy rozdelili a pôsobia samostatne.
Počiatky charakteristické improvizovaním škola prekonala a v súčasnosti je vytvorený stabilný slovensko-anglický bilingválny program a tiež bol realizovaný program osemročného vzdelávania v slovenskom jazyku. Tento bol však v roku 2021 ukončený.
V budove na Vranovskej ulici sídli 5-ročný bilingválny program. 
Významní dejatelia.
K Evanjelickému lýceu sa viažu viacerí významní dejatelia:
Zoznam mýtických panovníkov Atén

Atény už starovekí Gréci nazvali "Helladou v Hellade" a pre Atény, mesto s takým kultúrnym významom v dejinách ľudstva, to platí dodnes. Kedy a ako mesto vzniklo, nie je bezpečne zistené. Starovekí Aténčania sa zhodovali v tom, že ich predkovia boli zrodení z tamojšej pôdy a podľa viacerých mýtov, takou bytosťou bol aj ich prvý kráľ Kekrops, napoly muž a napoly had, ktorý neprišiel odnikiaľ, ale zrodil sa z aténskej zeme. Keď založil mesto, medzi bohyňou Aténou a bohom Poseidónom prepukol spor o vládu nad krajom.
Najvyšší boh Zeus sa rozhodol, že vládu nad Aténami prenechá tomu, kto dá mestu cennejší dar. O tom, ktorý dar bude cennejší, mal rozhodnúť Kekrops. Prvý sa predstavil Poseidón, svojim trojzubcom udrel do skaly až z nej vytryskol prameň slanej vody. Aténa následne vrazila do zeme kopiju, z ktorej vyrástla oliva. Kekrops sa rozhodol jednoznačne pre vzácny strom, ktorý prináša ľuďom užitočné plody a tým aj bohatstvo. Bohovia jeho rozhodnutie uznali a vláda a ochrana nad mestom pripadla Aténe. Aténa bola od počiatku až do konca antických dejín ochrannou bohyňou všetkých Grékov, ale boli to Aténčania, ktorí jej boli najmilší a jej ochranná ruka bdela aj nad ich panovníkmi.
"Nasledujúca tabuľka uvádza zoznam kráľov Atén,(Kekropovcov) zaznamenaných gréckym historikom Eusebiom z Kaisareie. 
Podľa mýtov za vlády Medóna, syna Kodra monarchiu v Aténach zrušili a vystriedalo ju aristokratické zriadenie () a na čele štátu potom stáli archonti (od archó, vládnuť), ktorých volil alebo potvrdzoval aj napriek chýbajúcim dokladom, zrejme ľudový snem. Pôvodne sa volil jeden archón doživotne. (v mýtických časoch)
Prvým archónom sa stal Medón.(jeho potomkovia patrili tiež do rodu Melanthovcov) 
"Nasledujúca tabuľka uvádza zoznam mýtických archontov Atén, zaznamenaných gréckym historikom Eusebiom z Kaisareie.
Lakestades

Lakestades alebo Lakestadés (, ) je v gréckej mytológii syn a nástupca sikyónskeho kráľa Hippolita.
Za vlády jeho otca Hippolita, viedli Heraklovci, Temenos, Kresfontes a Aristodémos piaty a tentoraz už víťazný útok Dórov na mykénsky Peloponéz. Podľa historika Thukytida sa tieto udalosti odohrali osemdesiat rokov po trójskej vojne. Krajinu si víťazi následne rozdelili žrebom.
Falkes, syn Temena, ktorého po žrebovaní stanovili kráľom Argu, po rokoch napadol ešte Dórmi nedobytý Sikyón, kde už vtedy vládol Hippolitov syn Lakestades. Falkes s oddielom svojich vojakov prekvapivým nočným útokom mesto dobyl, jeho vládcu Lakestada vzhľadom na to, že takisto pochádzal z rodu Heraklovcov, ušetril a dokonca po prevzatí moci mu umožnil vládnuť spolu s ním. Na počesť tohto víťazstva dal Falkes potom v Sikyóne vybudovať chrám zasvätený bohyni Hére.
Adenozíndifosfát

Adenozíndifosfát (ADP) je chemická zlúčenina patriaca medzi nukleotidy. Chemicky sa jedná o difosforylovaný adenozín s jednou makroergickou väzbou. ADP v reakciách tvoriacich a skladujúcich energiu, ktoré prebiehajú v bunkách, na seba viaže ďalší fosfát za vzniku adenozíntrifosfátu (ATP).
Adenozínmonofosfát

Adenozínmonofosfát (skratka AMP) je chemická zlúčenina patriaca medzi nukleotidy. Chemicky ide o fosforylovaný adenozín bez makroergickej väzby. Vzniká z adenozíntrifosfátu (ATP) odštiepením pyrofosfátu, pričom sa uvoľňuje značné množstvo energie. Tú organizmy využívajú pri syntézach a iných procesoch vyžadujúcich dodanie energie.
Ruské prezidentské voľby 2012

Voľby prezidenta Ruskej federácie sa odohrali 4. marca 2012, bol v nich vyberaný nástupca Dmitrija Medvedeva. Oficiálne bolo zaregistrovaných 5 kandidátov - štyria ako predstavitelia zaregistrovaných politických strán a jeden ako nezávislý kandidát. Po prvý raz bol prezident Ruska volený na 6-ročné obdobie. Už v prvom kole zvíťazil Vladimir Putin so ziskom 63 percent hlasov. Prípadné druhé kolo volieb sa malo konať 25. marca 2012.
Narušenie volebných miestností v zahraničí nebolo zaregistrované. Podľa Ústrednej volebnej komisie Ruska bolo v samotnom Rusku zaznamenaných 2 492 narušení.
Kandidáti.
Ruskými politickými stranami bolo navrhnutých päť kandidátov. Zámer kandidovať ohlásilo ďalších najmenej 12 osôb, len 10 z nich dodalo dokumenty potrebné na získanie statusu kandidáta. Neskôr bola väčšina kandidátov z rôznych dôvodov nezaregistrovaná a povolený bol k štyrom nominovaným politickými stranami iba jeden nezávislý - Michail Prochorov.
Verejná mienka.
Prieskumy na webstránkach masmédií a sociálnych sieťach.
Výsledky hlasovaní na internetových stránkach a sociálnych sieťach sa líšia od prognóz expertov, pretože sa ich zúčastňuje len istá skupina spoločnosti. 
Výsledky hlasovania.
V grafe i tabuľke sú uvedené výsledné údaje o výsledku hlasovania. Počet volebných komisií subjektov Ruskej federácie — 83. 
Regionálny rozbor.
Podľa oficiálnych výsledkov zvíťazil vo všetkých subjektoch Ruskej federácie Vladimir Putin. Pritom v piatich subjektoch (Čečensko, Dagestan, Tuviansko, Ingušsko, Karačajsko-čerkeská republika) získal Putin vyše 90 % hlasov. V troch regiónoch (Mordviansko, Jamalsko-nenecký autonómny okruh, Tatarstan) — od 80 % do 90 %; v 31 regiónoch — od 60 % do 80 %; v 34 regiónoch — od 50 % do 60 %. Jedine v Moskve neprekročil Putin 50-percentnú hranicu a získal 46,95 % hlasov.
Vo všetkých subjektoch Ruskej federácie (okrem Moskvy, Sankt Peterburgu a zahraničia, kde bol druhým Michail Prochorov) obsadil druhé miesto kandidát Gennadij Ziuganov. Najlepší výsledok dosiahol dosiahol Ziuganov v Oriolskej oblasti.
Regionálne výsledky hlasovania podľa Ústrednej volebnej komisie:
Obvinenia z podvodov.
Medzinárodní pozorovatelia z OBSE posúdili proces hlasovania celkovo pozitívne, ale "proces bol ovplyvňovaný počas sčitovania hlasov, ktorí posúdili ako negatívny v takmer tretine volebných miestností, z dôvodu procesných nezrovnalostí." Hoci všetci kandidáti mali priestor v médiách, Putin mal jasne prominentné postavenie. Prísne podmienky na registráciu kandidátov takisto obmedzili "skutočný súboj". OBSE vyzvala na vyšetrenie manipulácií a povzbudila občanov, aby aktívne dohliadali na voľby v budúcnosti, aby tak zaručili dôveryhodnosť hlasovaní.
Hippolytos (Sikyón)

Hippolytos (, ) je v gréckej mytológii syn Rhopala, syna kráľa Faista, nástupca sikyónskeho kráľa Zeuxippa
Podľa antického autora Pausania, po smrti kráľa Zeuxippa nastúpil na trón v Sikyóne Hippolytos syn Rhopala. Hneď potom ako Hippolitos prevzal v Sikyóne vládu, napadol ho mykénsky kráľ Agamemnón. Hyppolitos nemohol čeliť jeho ohromnej armáde preto súhlasil s podmienkou, že sa stane jeho vazalom. 
O niekoľko rokov neskôr zaútočili Heraklovci, Temenos, Kresfontes a Aristodémos spolu s Dórmi na mykénsky Peloponéz a v piatom rozhodujúcom útoku ho dobyli. Tieto udalosti sa podľa historika Thukytida odohrali osemdesiat rokov po trójskej vojne. Krajinu si potom víťazi rozdelili žrebom.
Hippolytos sa pravdepodobne útokom vyhol, alebo ich náporu odolal, ale jeho syn Lakestades bol po prekvapivom nočnom útoku Temenovho syna Falka porazený.
Bene

Marián Benkovič (* 22. január 1984, Galanta), známy pod prezývkou Bene, Peťo Tázok a Beny M, je slovenský reper a spisovateľ. 
S Lyrikom tvorí skupinu Modré hory, s Karaoke Tundrom majú projekt "Peťo Tázok a Karaoke Tundra", s Delikom spravil album "Záblesky geniality, úlomky šialenstva", so Stratasoulom sa stretli na albume "Slovenčina pre samoukov", s Pekom a Rolandom Kánikom nahrali "Spam Poetry".
Trio (nemecká hudobná skupina)

Trio bola nemecká hudobná skupina radená do Neue Deutsche Welle. Jej najväčší hit „Da da da“ dosiahol medzinárodny úspech.
Novozélandské národné vodnopólové družstvo mužov

Novozélandské národné vodnopólové družstvo mužov je národné družstvo mužov, ktoré reprezentuje Nový Zéland v medzinárodných vodnopólových súťažiach a priateľských zápasoch. Funguje pod záštitou "New Zealand Water Polo" (NZWP). Spolu s austrálskym družstvom sú to jediní dvaja členovia Oceánskej plaveckej federácie, ktorí sa zúčastňujú medzinárodných vodnopólových súťaží. Doposiaľ nedosiahlo žiadne výraznejšie úspechy. 
Vrcholné podujatia.
Na olympijské hry sa družstvo nedokázalo kvalifikovať ani raz.
Na Majstrovstvách sveta sa dokázalo prebojovať 6-krát. Nikdy však neskončilo lepšie ako na predposlednom mieste. Prvé víťazstvo na MS dosiahlo až v roku 2007, keď v súboji o 15. miesto zdolalo Japonsko. 
Od roku 2008 sa zúčastňuje aj v turnajoch Svetovej ligy. Nikdy však nepostúpilo z kvalifikačného kola. Dokázalo v nich zvíťaziť iba v dvoch súbojoch s družstvom Iránu.
Peter Behrens

Peter Behrens môže byť:
G0 fáza

G0 fáza je kľudové obdobie bunkového cyklu.
Bunka prechádza počas svojho života väčším počtom delení. V určitej fáze svojho vývoja však po ukončení mitózy vstupuje do tzv. "G0fázy", v ktorej môže zotrvať do konca života. V tomto období už neprebieha replikácia DNA ani bunkové delenie, jadro je trvalo obalené membránou a chromozómy nie sú pozorovateľné. Vstup do G0fázy môže byť podmienený diferenciáciou (špecializáciou) bunky. Znamená to, že bunka je zrelá a začína zastávať určitú funkciu v organizme.
Opakovateľnosť merania

Opakovateľnosť merania je tesnosť zhody medzi po sebe nasledujúcimi výsledkami merania tej istej meranej veličiny, za tých istých podmienok. Podmienky, ktoré pri meraní panujú sa označujú ako podmienky opakovateľnosti a patrí medzi ne:
Ondrej Šoška

Ondrej Šoška (* 22. november 1978, Žilina) je slovenský basketbalista, bývalý slovenský reprezentant. 
Klubová kariéra.
208 cm vysoký pivot so seniorským basketbalom začínal v Žiline, po 3 sezónach prestúpil do klubu Slovakofarma Pezinok, s ktorým sa stal majstrom Slovenska.
Po sezóne 2002/2003, ktorú odohral za klub BK Inter Bratislava, odišiel do zahraničia. V rokoch 20032011 pôsobil v kluboch Mlékárna Kunín, BK Prostějov, Geofin Nový Jičín a BK Breda&amp;Weinstein Opava. Pred sezónou 2011/2012 sa vrátil do Žiliny, kde bol najčastejšie bodujúcim hráčom. V sezóne 2012/2013 pôsobí v klube MBK Rieker Komárno.V sezóne 2014/2014 začal hrať v klube MBK Baník Handlová.
Džajpur

Džajpur (hind. जयपुर - Džajpur, angl. "Jaipur") je hlavné a najväčšie mesto indického štátu Radžastan, leží asi 300 km na juhozápad od Dillí a 200 km na západ od mesta Agra. Mesto založil roku 1727 bohatý maharadža Saváí Džaj Singh II., kráľ Ámbéru. Podľa sčítania z roku 2011 v meste žijú 3 milióny obyvateľov.
Trio

Trio môže byť:
Džob

Džob alebo (nekodifikovaný tvar) job (po anglicky "job") môže byť:
Maharadža

Maharadža (-slovenský kodifikovaný tvar) alebo mahárádža alebo mahárádžah (sanskritský kmeň: महाराज - "mahárádža"; sanskritský nominatív: "mahárádžah"; doslova „veľký kráľ“) bol titul dedičných panovníkov v Indii. Ženský ekvivalent bol "mahárádžňí" (sanskr., महाराज्ञी)/"mahárání" (hinds., महारानी). 
Počas britskej koloniálnej nadvlády bola India rozdelená na tzv. kniežacie štáty (angl. "princely states") s obmedzenou autonómiou pod vládou domorodého panovníka, tzv. radžu alebo maharadžu, prípadne sultána. Týchto asi 600 kniežacích štátov zaberalo asi 2/3 územia Indie. Po vyhlásení nezávislosti v roku 1947 prišli tieto kniežacie štáty o svoju autonómiu.
Juhoafrické národné vodnopólové družstvo mužov

Juhoafrické národné vodnopólové družstvo mužov je národné družstvo mužov, ktoré reprezentuje Južnú Afriku v medzinárodných vodnopólových súťažiach a priateľských zápasoch. Funguje pod záštitou "Swimming South Africa" (SSA). Je to dlhodobo najlepší africký vodnopólový celok, ktorý sa zúčastňuje medzinárodných podujatí organizovaných Medzinárodnou plaveckou federáciou. 
Vrcholné podujatia.
Družstvo sa 2-krát zúčastnilo olympijských hier. V obidvoch prípadoch skončilo na 9. mieste.
Na majstrovstvách sveta skončilo družstvo najlepšie na 12. mieste. V roku 1998, ako aj v 2007, dokázalo bodovať viac ako len v jednom stretnutí. Na šampionátoch v rokoch 2011 a 2013 skončilo družstvo najhoršie. Prehralo všetky zápasy a skončilo posledné. Svoje najlepšie umiestnenie, 12. miesto, dosiahlo na turnaji v Kazani v roku 2015.
V rokoch 2009 a 2010 sa zúčastnilo svetovej ligy, v hlavnej skupine dlhodobej súťaže skončilo vždy na poslednom 8. mieste. V roku 2013 sa zúčastnilo Rozvojového pohára FINA, na ktorom skončilo až na 7. mieste.
Prvá vetva z Prílesa

Príleská línia je hlavnou vetvou rodiny Príleských, príslušníci tejto vetvy používali predikát "z Prílesa".
Prvým známym členom tejto vetvy a rodiny Príleských bol Ladislav I., ktorý bol v roku 1438 svedkom pri uvádzaní šľachtických rodín do majetkov. 
Jeho syn Mikuláš bol roku 1468 slúžnym Trenčianskej župy, po Mikulášovi aj syn Juraj a jeho syn Michal a tiež Michalov vnuk Ján II. 
Jánov syn Mikuláš II. mal s manželkou Katarínou Urbanovskou dvoch synov a dcéru: Michala II., Jána III. a Katarínu. V týchto rokoch nastáva vo vývoji rodu významná zmena, pretože po smrti Mikuláša II. sa rodina so synmi Jánom III. a Michalom II. rozdelila na dve vetvy.
Zeuxippos (Sikyón)

Zeuxippos (, ) je v gréckej mytológii syn boha Apolóna a nymfy Syllidy, nástupca sikyónskeho kráľa Pelasga.
Antický autor Eusebios z Kaisareie zaznamenal, že po smrti kráľa Pelasga nastúpil na trón v Sikyóne Zeuxippos, ktorý bol posledným 26. kráľom Sikyónu a po vláde kráľov trvajúcej 959 rokov sa vládnej moci v štáte zmocnili kňazi boha Apolóna Karneia. 
Staroveký autor Pausanias však píše, že Zeuxippos nebol posledným kráľom Sikyónu a uvádza, že keď sikyónsky kráľ Faistos odišiel na Krétu, v Sikyóne prevzal moc Zeuxippos, syn Apolóna a po jeho smrti sa stal kráľom Hippolytos, vnuk kráľa Faista.
Adenozíntrifosfatáza

Adenozíntrifosfatázy (skr. ATPázy) sú enzýmy zo skupiny hydroláz, ktoré štiepia adenozíntrifosfát na adenozíndifosfát a fosfát. Tvorí ich viac ako desať proteínov zakotvených v membráne mitochondrií, plazmatickej membrány alebo voľne v cytoplazme. Štiepením ATP zabezpečujú prísun energie pre anabolické procesy v bunke. Ich činnosť môže byť blokovaná niektorými antibiotikami a jedmi.
Syllis

Syllis (, ) je v gréckej mytológii nymfa, matka sikyónskeho kráľa Zeuxippa, nástupcu kráľa Pelasga.
Staroveký autor Pausanias zaznamenal že, Zeuxippos bol synom boha boha Apolóna a nymfy Syllidy a ďalej uvádza, že keď sikyónsky kráľ Faistos odišiel na Krétu, Zeuxippos prevzal v Sikyóne kráľovskú korunu. Po smrti Zeuxippa sa kráľom stal Hippolytos, vnuk kráľa Faista.
Od iných antických autorov o nymfe Syllide nemáme žiadne správy.
Egyptské národné vodnopólové družstvo mužov

Egyptské národné vodnopólové družstvo mužov je národné družstvo mužov, ktoré reprezentuje Egypt v medzinárodných vodnopólových súťažiach a priateľských zápasoch. Funguje pod záštitou "Egyptian Swimming Federation" (ESF). Spolu s juhoafrickým družstvom patrí medzi najsilnejšie africké vodnopólové celky. Aj keď sa nezúčastňuje pravidelne súťaží, ktoré organizuje FINA, na olympijských hrách sa zúčastnilo z afrických celkov najviackrát. 
Vrcholné podujatia.
Družstvo sa 6-krát zúčastnilo olympijských hier a najlepšie umiestnenie dosiahlo pri svojom prvom štarte na OH, v roku 1948. Bodovalo v 4 stretnutiach a skončilo celkovo na 7. mieste. Naposledy sa predstavilo na olympiáde v Aténach 2004, kde prehralo všetky stretnutia a skončilo na poslednom mieste.
Na Majstrovstvách sveta sa zúčastnilo 2-krát. V obidvoch prípadoch vyhralo po jednom zápase, vždy s Novým Zélandom.
V rokoch 2008 sa zúčastnilo Svetovej ligy. Z afrického kvalifikačného kola postúpilo do hlavnej súťaže. V nej už ale prehralo všetky zápasy a skončilo na poslednom 10. mieste. V roku 2013 sa zúčastnilo Rozvojového pohára FINA, na ktorom získalo po finálovej prehre s striebornú medailu.